CELEX: C2004/228/03
Language: fi
Date: 2004-09-11 00:00:00
Title: Yhteisöjen tuomioistuimen tuomio, (kuudes jaosto) 15 päivänä heinäkuuta 2004, asiassa C-349/01 (Arbeitsgericht Bielefeldin esittämä ennakkoratkaisupyyntö): Betriebsrat der Firma ADS Anker GmbH vastaan ADS Anker GmbH (Sosiaalipolitiikka — Direktiivin 94/45/EY 4 ja 11 artikla — Eurooppalainen yritysneuvosto — Tietojen antaminen työntekijöille ja työntekijöiden kuuleminen yhteisönlaajuisissa yrityksissä — Keskushallinnolla oleva velvollisuus toimittaa määrättyjä tietoja työntekijöiden edustajille)

11.9.2004   
            
            
               FI
            
            
               Euroopan unionin virallinen lehti
            
            
               C 228/2
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   15 päivänä heinäkuuta 2004,
   asiassa C-349/01 (Arbeitsgericht Bielefeldin esittämä ennakkoratkaisupyyntö): Betriebsrat der Firma ADS Anker GmbH vastaan ADS Anker GmbH (1)
   
   (Sosiaalipolitiikka - Direktiivin 94/45/EY 4 ja 11 artikla - Eurooppalainen yritysneuvosto - Tietojen antaminen työntekijöille ja työntekijöiden kuuleminen yhteisönlaajuisissa yrityksissä - Keskushallinnolla oleva velvollisuus toimittaa määrättyjä tietoja työntekijöiden edustajille)
   (2004/C 228/03)
   Oikeudenkäyntikieli: saksa
   Asiassa C-349/01, jonka Arbeitsgericht Bielefeld (Saksa) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Betriebsrat der Firma ADS Anker GmbH vastaan ADS Anker GmbH, ennakkoratkaisun eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 22 päivänä syyskuuta 1994 annetun neuvoston direktiivin 94/45/EY (EYVL L 254, s. 64) 4 ja 11 artiklan tulkinnasta, yhteisöjen tuomioistuin (kuudes jaosto), toimien kokoonpanossa: kuudennen jaoston puheenjohtajan sijainen V. Skouris sekä tuomarit C. Gulmann, J.-P. Puissochet, F. Macken (esittelevä tuomari) ja N. Colneric, julkisasiamies: A. Tizzano, kirjaaja: johtava hallintovirkamies H. A. Rühl, on antanut 15.7.2004 tuomion, jonka tuomiolauselma on seuraava:
   Eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 22 päivänä syyskuuta 1994 annetun neuvoston direktiivin 94/45/EY 4 artiklan 1 kohtaa ja 11 artiklaa on tulkittava siten, että jäsenvaltioiden on asetettava yritykselle, jonka kotipaikka on kyseisen jäsenvaltion alueella ja joka muodostaa direktiivin 2 artiklan 1 kohdan e alakohdassa ja 3 artiklan 1 kohdassa tarkoitetun yhteisönlaajuisen yritysryhmän keskushallinnon tai direktiivin 4 artiklan 2 kohdan toisessa alakohdassa tarkoitetun keskushallintona pidettävän johdon, velvollisuus toimittaa samaan ryhmään kuuluvalle muulle yritykselle, jonka kotipaikka on toisessa jäsenvaltiossa, tiedot, joita sen työntekijöiden edustajat ovat siltä pyytäneet, jos kyseiset tiedot eivät ole mainitun toisen yrityksen käytettävissä ja jos ne ovat välttämättömiä eurooppalaisen yritysneuvoston perustamista koskevien neuvottelujen aloittamiseksi.
   
      (1)  EYVL C 369, 22.12.2001.